stanford-oval/wikipedia huggingface dataset:
วิทยุการบินแห่งประเทศไทย
ประวัติ

หลังสงครามโลกครั้งที่หนึ่ง กรมไปรษณีย์โทรเลขได้รับมอบหมายจากรัฐบาลให้ทำหน้าที่ให้บริการควบคุมจราจรทางอากาศและการสื่อสารการบิน จนกระทั่งสงครามโลกครั้งที่สองได้เกิดขึ้นทางทวีปเอเชีย ส่งผลให้อากาศยานพลเรือนไม่อาจทำการบิน จึงต้องเลิกกิจการลง
เมื่อสงครามโลกครั้งที่ 2 สิ้นสุดลง การประกอบธุรกิจการบินระหว่างประเทศเริ่มฟื้นตัวขึ้น บริษัท Aeronautical Radio Inc. (ARINC) จากสหรัฐอเมริกา บริษัท International Aeradio Ltd. (IAL) จากอังกฤษ และสายการบินต่าง ๆ ที่ทำการบินมายังประเทศไทย ได้ร่วมกันขออนุมัติรัฐบาลไทยจัดตั้ง บริษัท การบินแห่งสยาม จำกัด ใน พ.ศ. 2491 เพื่อดำเนินกิจการบริการควบคุมจราจรทางอากาศและสื่อสารการบินตามมาตรฐาน และข้อเสนอแนะขององค์การการบินพลเรือนระหว่างประเทศภายใต้สัญญาที่ได้รับจากรัฐบาลไทย
ต่อมารัฐบาลไทยซึ่งได้เล็งเห็นถึงความสำคัญของภารกิจวิทยุการบินฯ ตลอดมาว่าเกี่ยวข้องกับความมั่นคงแห่งชาติและการพัฒนากิจการบิน ประกอบกับมีความพร้อมในทุก ๆ ด้านแล้ว จึงได้ขอซื้อหุ้นทั้งหมดคืนเมื่อวันที่ 6 พฤศจิกายน พ.ศ. 2506 และเปลี่ยนชื่อภาษาอังกฤษเป็น Aeronautical Radio of Thailand LTD. ในเวลาต่อมายังได้อนุญาตให้สายการบินที่ทำการบินมายังประเทศไทยเป็นประจำ ร่วมเป็นผู้ถือหุ้นกับรัฐบาลด้วย วิทยุการบินฯ จึงได้มีสถานะเป็นรัฐวิสาหกิจ สังกัดกระทรวงคมนาคม ถึงแม้จะดำเนินการในรูปบริษัทจำกัด แต่เนื่องจากมีข้อผูกพันในฐานะที่ปฏิบัติงานในนามรัฐบาล ซึ่งเป็นภาคีสมาชิกของ ICAO และตามข้อตกลงที่มีไว้กับรัฐบาล วิทยุการบินฯ จึงดำเนินการแบบไม่ค้ากำไร ในการให้บริการภาคความปลอดภัย ได้แก่ บริการควบคุมจราจรทางอากาศและสื่อสารการบินในอาณาเขตประเทศไทย โดยมีเครือข่ายเชื่อมโยงกับประเทศต่าง ๆ นอกจากนั้นยังมีบริการภาคธุรกิจ คือ บริการเกี่ยวเนื่องกับกิจการบินทั้งในและต่างประเทศ
รางวัลระดับโลก

วิทยุการบินแห่งประเทศไทย ได้รับรางวัล Jane’s ATC Awards ด้าน Enabling Technology เป็นรางวัลที่มอบให้หน่วยงานที่มีผลงานที่โดดเด่นทางด้านการพัฒนาความสามารถรองรับอากาศยานและความปลอดภัยทางอากาศ (capacity and safety) โดยผลงานที่ได้รับรางวัลคือระบบบริหารสภาพคล่องจราจรทางอากาศผ่านอ่าวเบงกอล (Bay of Bengal Cooperative Air Traffic Flow Management System) หรือ BOBCAT ถือเป็นรางวัลระดับโลกที่จัดโดยนิตยสาร Jane’s Airport Review โดยคัดเลือกจากหน่วยงานที่มีผลงานที่โดดเด่นในแวดวงอุตสาหกรรมการจัดการทางด้านการควบคุมจราจรทางอากาศ (ATM industry) กว่า 100 ประเทศทั่วโลก
อันธพาล

| อันธพาล |
| --- | --- |
ใบปิดภาพยนตร์
กำกับ: ก้องเกียรติ โขมศิริ
เขียนบท: ก้องเกียรติ โขมศิริ
อำนวยการสร้าง: สมศักดิ์ เตชะรัตนประเสริฐ
นักแสดงนำ: กฤษฎา สุภาพพร้อม  กฤษดา สุโกศล แคลปป์ สมชาย เข็มกลัด พรชัย หงษ์รัตนาภรณ์ นันทรัตน์ ชาวราษฎร์ วสุ แสงสิงแก้ว สาครินทร์ สุธรรมสมัย ภคชนก์ โวอ่อนศรี บุญส่ง นาคภู่ ศุทธสิทธิ์ พจน์ฐศักดิ์ พงษ์พัฒน์ วชิรบรรจง สนธยา ชิตมณี
กำกับภาพ: สยมภู มุกดีพร้อม
ดนตรีประกอบ: คณิศรสตูดิโอ
บริษัทผู้สร้าง: บาแรมยู  
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 14 มิถุนายน พ.ศ. 2555
ความยาว: 114 นาที
ประเทศ: ไทย
ภาษา: ไทย
ทุนสร้าง: 10-20 ล้านบาท
ทำเงิน: 27.1 ล้านบาท
ข้อมูลจาก IMDb
ข้อมูลจากสยามโซน
อันธพาล (อังกฤษ: Gangster) เป็นภาพยนตร์ไทยแนวมหากาพย์ ดราม่า อาชญากรรม ที่ออกฉายในปี พ.ศ. 2555 กำกับโดย ก้องเกียรติ โขมศิริ เขียนบทโดย ก้องเกียรติ โขมศิริ นำแสดงโดย กฤษฎา สุภาพพร้อม กฤษดา สุโกศล แคลปป์ สมชาย เข็มกลัด พรชัย หงษ์รัตนาภรณ์ นันทรัตน์ ชาวราษฎร์ วสุ แสงสิงแก้ว สาครินทร์ สุธรรมสมัย ภคชนก์ โวอ่อนศรี บุญส่ง นาคภู่ ศุทธสิทธิ์ พจน์ฐศักดิ์ พงษ์พัฒน์ วชิรบรรจง และ สนธยา ชิตมณี และจำหน่ายโดย สหมงคลฟิล์ม อินเตอร์เนชั่นแนล
เรื่องย่อ

จ๊อด และ แดง เป็นนักเลงคู่หูกัน โดยที่จ๊อดยอมเดินตามหลังแดง ทั้ง ๆ ที่อาวุโสกว่า เพราะแดงเคยช่วยจ๊อดมาก่อน ขณะที่ทั้งคู่กำลังมีชื่อ เฮียเซ้ง ปังตอ นักเลงตรอกสลักหิน ขัดแย้งกับเฮียหลอเรื่องการเก็บส่วย แดงแสดงเจตนาว่าจะไม่ยอมเฮียเซ้ง จ๊อดจึงเอาด้วย จ๊อดสร้างชื่อขึ้นมาด้วยการสังหารเฮียเซ้ง จากการมัดมือด้วยเชือกแล้วดวลมีดกัน
ในขณะนั้น บริเวณตรอกสลักหิน หัวลำโพง จนถึง ตึก 7 ชั้น ในเยาวราช มีแก๊งอิทธิพลที่คุมโดยนักเลงจีนฉายา "สี่คิงส์" ที่ทำสิ่งผิดกฎหมายหมดทุกอย่าง ทั้งบ่อนการพนัน, ยาเสพติด, ค้าผู้หญิง โดยมีก๋ง เป็นเสมือนประมุขของแก๊งเหล่านี้ เมื่อก๋งเสียไปด้วยความชรา เฮียล้อจึงขึ้นพยายามมามีอิทธิพลแทน แต่ก็ขัดแย้งกับกำนันโต้ง กำนันท้องถิ่น ขณะที่ธง และเปี๊ยก 2 เด็กหนุ่มวัยรุ่นผู้ที่ชื่นชอบแดงและจ๊อด เสมือนต้นแบบ จึงเข้ามาอยู่ในแก๊งด้วย ซึ่งในแก๊ง ปุ๊ ฉายา ระเบิดขวด เป็นผู้ที่บ้าคลั่งที่สุด ชอบข่มขืนและรังแกผู้หญิง จึงขัดแย้งกับแดง ซึ่งเป็นสุภาพบุรุษกว่า จ๊อดจึงตามไปยิงปุ๊ด้วยปืนลูกซองสั้น แต่กระบอกปืนแตกพลาดไปโดนผู้หญิงคนหนึ่งเข้าตาย จึงถูกจับเข้าคุก ส่วนแดงก็เกิดอุบัติเหตุรถคว่ำตายขณะเดินทางไปภาคใต้ เพื่อหวังจะไปสร้างเครือข่ายใหม่ที่นั่น ส่วนปุ๊และดำก็ขัดแย้งกันเอง จนยิงกันตายทั้งคู่ในที่สุด
เมื่อพ้นโทษออกมา หลังจากจอมพลสฤษดิ์ ธนะรัชต์ ทำการรัฐประหาร ทหารก็ขึ้นเป็นใหญ่  ผู้การคำนึง นายทหารคนใหม่ต้องการจะกำจัดอิทธิพลของแก๊งเหล่านี้ ด้วยการใช้วิธีการข่มขู่ จนในที่สุด น้าหำ คนสนิทคนหนึ่งของเฮียล้อก็หักหลังด้วยการเป็นสายให้แก่ทหาร เฮียล้อจับได้ จึงสังหารพลอย ลูกสาวของน้าหำ ขณะที่ธงและเปี๊ยกก็แตกกัน เมื่อธงเห็นว่าจ๊อด  หลังพ้นโทษออกมา เปลี่ยนไปไม่เหี้ยมโหดเหมือนเดิม จึงไปอยู่กับเฮียล้อ ส่วนกำนันโต้งก็ถูก โอวตี๋ สมาชิกในแก๊งผู้ถนัดการใช้ปืนกลสังหารด้วยการทุบหัวด้วยหินที่ไร่อ้อย และยังตามไปยิงผู้การคำนึงพร้อมกับธง
ในที่สุด เมื่อกลุ่มของจ๊อดไม่เป็นที่ต้องการของเฮียล้อแล้ว ทั้ง 2 ฝ่ายจึงเปิดฉากยิงกันอย่างบ้าระห่ำ
นักแสดง

กฤษฎา สุภาพพร้อม...เปี๊ยก
กฤษดา สุโกศล แคลปป์...จ๊อด ไอ้จ๊อด
สมชาย เข็มกลัด...แดง/ แดง ไบเลย์
พรชัย หงษ์รัตนาภรณ์...เฮียหลอ
นันทรัตน์ ชาวราษฎร์...พลอย
วสุ แสงสิงแก้ว...ผู้การคำนึง
สาครินทร์ สุธรรมสมัย...ธง
ภคชนก์ โวอ่อนศรี...โอวตี๋
บุญส่ง นาคภู่...น้าหำ
ศุทธสิทธิ์ พจน์ฐศักดิ์...ทุย
ปรีชา เกตุคำ...กำนันโต้ง
พงษ์พัฒน์ วชิรบรรจง...เฮียเซ้ง/ เซ้ง ปังตอ
สนธยา ชิตมณี...เส
เบื้องหลังและคำวิจารณ์

อันธพาล เป็นเสมือนเป็นภาคต่อหรือตอนต่อให้สมบูรณ์จาก 2499 อันธพาลครองเมือง ที่ออกฉายในปี พ.ศ. 2540 ที่บอกเล่าถึงเรื่องราวของแก๊งนักเลงอันธพาลวัยรุ่น ที่มักขัดแย้งกันและไล่ฆ่าฟันอย่างไม่เกรงกลัวกฎหมาย ซึ่งถือว่าเป็นภาพยนตร์ที่ประสบความสำเร็จอย่างมาก
ในครั้งนี้ ได้ ก้องเกียรติ โขมศิริ ทำหน้าที่เป็นผู้กำกับ ซึ่งเป็นผู้กำกับรุ่นใหม่ที่ได้รับการจับตามองจากผลงานเรื่องก่อนหน้านี้หลายเรื่อง ในครั้งนี้เป็นภาพยนตร์ที่เล่าจากมุมมองของตัวผู้กำกับเอง
ภาพยนตร์ได้รับเสียงวิจารณ์ว่างานสร้าง รวมถึงการแต่งตัวทำได้ดีไม่แพ้ 2499 อันธพาลครองเมือง  เป็นอรรถรสทางสายตาที่น่าจดจำ เช่นเดียวกับบทภาพยนตร์ ที่สามารถเก็บรายละเอียดของตัวละครได้ครบถ้วนและมีความลึกตื้นหนาบางตามบทบาทความสำคัญของแต่ละคน ไม่เว้นแม้แต่ตัวละครประกอบอย่างน้าหำ นักเลงรุ่นลายครามซึ่งนอกจากจะเสริมทัพในการเป็นตัวสีสันของเรื่อง ตัวละครตัวนี้ยังสะท้อนให้เห็นถึงแก่นแท้ของชีวิตนักเลงอันธพาลออกมาได้อย่างลุ่มลึกสะเทือนอารมณ์อีกด้วย
ส่วนการแสดงต้องถือว่า กฤษดา สุโกศล แคลปป์ ที่รับบทเป็น จ๊อด และภคชนก์ โวอ่อนศรี ที่รับบทเป็น โอวตี๋ มือปืนผู้พิศมัยแต่เฉพาะการฆ่า เข้าถึงบทบาทได้อย่างดีมาก และการดำเนินเรื่องยังสอดแทรกบทสัมภาษณ์จากบุคคลต่าง ๆ ทั้งชายและหญิง ที่เสมือนเป็นบุคคลที่อยู่ร่วมในเหตุการณ์ครั้งนั้น ก็ถือว่าเป็นสีสันอย่างหนึ่งที่ไม่ได้ทำเนื้อเรื่องสะดุดแต่ประการใด เพราะมีครบทุกรสทั้งแอ็กชั่น, ตลกขบขัน, สุขเศร้าและซึ้ง ขณะที่ฉากแอ๊คชั่นก็ดูดิบเถื่อน สมจริง และเสมือนจะบอกว่า ภาพยนตร์มิได้สร้างมาจากเรื่องจริงทั้งหมด แต่เป็นการอ้างอิงมาจากปากคำของผู้ที่อยู่ในเหตุการณ์เหล่านี้
แหล่งข้อมูลอื่น

อันธพาล (2555) ที่ฐานข้อมูลภาพยนตร์และละครไทย
เฟซบุ๊คอย่างเป็นทางการของภาพยนตร์
อันธพาล ที่อินเทอร์เน็ตมูวีเดตาเบส
อันธพาล ที่สยามโซน
อุษณีย์ วัฒฐานะ

| อุษณีย์ วัฒฐานะ |
| --- | --- |
เกิด: อุษณีย์ วัฒฐานะ 24 มกราคม พ.ศ. 2525 (43 ปี)
ชื่ออื่น: นก
อาชีพ: นักแสดง นางแบบ
ปีปฏิบัติงาน: พ.ศ. 2541 - ปัจจุบัน
ตัวแทน: สถานีโทรทัศน์สีกองทัพบกช่อง 7 (2548 - 2559)
ผลงานเด่น: ด้วยแรงแห่งรัก (2549)   เลือดในดิน (2550)   ดั่งดวงหฤทัย (2551)   ภูติแม่น้ำโขง (2551)   เรือนซ่อนรัก (2553 )   โบ๊เบ๊ (2554)   ดอกแก้ว (2554)   ขุนเดช (2555)   ฟ้าจรดทราย (2556)   คือหัตถาครองพิภพ (2556)  โนราห์ (2559)  ลิขิตริษยา (2559)
คู่รัก: นิธิตรา เชาว์พยัคฆ์
อุษณีย์ วัฒฐานะ ชื่อเล่น นก เกิดเมื่อวันที่ 24 มกราคม พ.ศ. 2525 โดยภูมิลำเนาอยู่ที่ อำเภอขลุง จังหวัดจันทบุรี เป็นนักแสดงชาวไทย เริ่มเข้าสู่วงการบันเทิงด้วยการได้รับรางวัลมิสป็อปปูล่าโหวต จากการประกวดมิสไทยแลนด์ยูนิเวิร์ส 2548 ในบทบาทการแสดงมักได้รับบทนางร้ายเป็นส่วนใหญ่ จบการศึกษาระดับมัธยมศึกษาที่โรงเรียนเบญจมราชูทิศ จังหวัดจันทบุรี ระดับปริญญาตรี สาขาศิลปะการแสดง คณะนิเทศศาสตร์ มหาวิทยาลัยกรุงเทพ และระดับปริญญาโท สาขาวิชาศิลปศึกษา คณะศิลปกรรมศาสตร์ มหาวิทยาลัยศรีนครินทรวิโรฒ ประสานมิตร
ชีวิตส่วนตัว เคยคบกับนักแสดงหนุ่ม วีรภาพ สุภาพไพบูลย์ แต่ได้เลิกรากันไป ต่อมาได้คบหาดูใจอยู่กับ วินเซ็นต์ คินนี่ แต่ก็ต้องเลิกรากันไปในที่สุด และเคยคบหาดูใจกับ "แจ็ค เชมัส" แฟนหนุ่มชาวสหรัฐอเมริกาแต่ได้เลิกรากันไปเมื่อต้นปี พ.ศ. 2565 ปัจจุบัน กำลังคบหาดูใจกับ นิธิตรา เชาว์พยัคฆ์ ผู้ประกาศข่าวสังกัด ท็อปนิวส์
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2541 | พ่อปลาไหล | สาวที่มาเที่ยวในสถานบันเทิง (รับเชิญ) | ช่อง 3 |
| 2548 | เกิดแต่ตม | วารุณี | ช่อง 7 |
| 2548 | สืบ-สาว-ราว-รัก | ปิ่น | ช่อง 7 |
| 2548 | เขตอลวน คนอลเวง | แก้วตา | ช่อง 7 |
| 2549 | บ้านใกล้ หัวใจติดกัน | ข้าวตู | ช่อง 7 |
| 2549 | ด้วยแรงแห่งรัก | สุพัตรา | ช่อง 7 |
| 2549 | แรงฤทธิ์พิศวาส | แสงจรัส | ช่อง 7 |
| 2550 | สุภาพบุรุษชาวดิน | เจ้าวินพัตตรา (เจ้าน้อย) | ช่อง 7 |
| 2550 | เลือดในดิน | กาหลง | ช่อง 7 |
| 2550 | เพื่อนนิรมิต | นภัสสร (ภัส) | ช่อง 7 |
| 2550 | ดั่งดวงหฤทัย | มีนา | ช่อง 7 |
| 2551 | ภูตแม่น้ำโขง | เจ้านางขวัญคำ | ช่อง 7 |
| 2551 | คู่ป่วนอลวน | กานดา | ช่อง 7 |
| 2552 | วังน้ำค้าง | ลำเพา | ช่อง 7 |
| 2552 | ธิดาวานร 2 | แสงจิ่ง / พวงมาลี | ช่อง 7 |
| 2553 | เรือนซ่อนรัก | ดารารัตน์ ราชศักดิ์มนตรีธรรม (คุณดารา) | ช่อง 7 |
| 2553 | ตำรวจเหล็ก | สิริมาศ | ช่อง 7 |
| 2553 | เงาหัวใจ | รุศิกา | ช่อง 7 |
| 2554 | โบ๊เบ๊ | ชบา | ช่อง 7 |
| 2554 | ดอกแก้ว | แม่ช้อย | ช่อง 7 |
| 2554 | ธิดาวานร 3 | เอมฤดี | ช่อง 7 |
| 2555 | ไข่ลูกเขย | ครูกานดา | ช่อง 7 |
| 2555 | ขุนเดช | คำผกา | ช่อง 7 |
| 2555 | เก็บหอมออมรัก | สีดา (รับเชิญ) | ช่อง 7 |
| 2555 | หยกเลือดมังกร | พราวแสง | ช่อง 7 |
| 2556 | ฉก.น้ำหวาน อันธพาลหลบไป | แสงดาว (รับเชิญ) | ช่อง 7 |
| 2556 | ยมบาลเจ้าขา | น้ำฝน | ช่อง 7 |
| 2556 | ฟ้าจรดทราย | พระชายาขององค์อาเหม็ด | ช่อง 7 |
| 2556 | เลือดเจ้าพระยา | สร้อยเพชร | ช่อง 7 |
| 2556 | แม่ค้า | สายวลี | ช่อง 7 |
| 2556 | คือหัตถาครองพิภพ | เดือน | ช่อง 7 |
| 2556 | แม่คุณเอ๊ย | กรรณิการ์ (รับเชิญ) | ช่อง 7 |
| 2557 | คมพยาบาท | ลำยอง (รับเชิญ) | ช่อง 7 |
| 2557 | ลูกผู้ชายพันธุ์ดี | ตริตา | ช่อง 7 |
| 2557 | เงา | อิ่ม (รับเชิญ) | ช่อง 7 |
| 2557 | ใยกัลยา | ทับทิม | ช่อง 7 |
| 2558 | เพื่อนแพง | แรมจันทร์ | ช่อง 7 |
| 2558 | เจ้านาง | อัปสร | ช่อง 7 |
| 2559 | โนห์รา | พิมพา | ช่อง 7 |
| 2559 | ลิขิตริษยา | พิศ | ช่อง 7 |
| 2559 | ข้ามาคนเดียว | คำสี | ช่อง 7 |
| 2560 | พริ้ง คนเริงเมือง | นวลฉวี (รับเชิญ) | ช่อง 7 |
| 2560 | ทรายย้อมสี | เวณิกา (รับเชิญ) | ช่อง 8 |
| 2561 | เงินปากผี | ทิพย์ (รับเชิญ) | ช่อง 3 |
| 2562 | กลับสู่วันฝัน | เอมมี่ | พีพีทีวี |
| 2562 | ดงผู้ดี | รุ้งกาญจน์ กิจจานุรักษ์ | ช่อง 8 |
| 2562 | บุษบาเปื้อนฝุ่น | ภาวลี | ช่อง 8 |
| 2562 | ซีรีส์ วิญญาณพิศวง ตอนที่ 7 แฝด | เมตตา (รับเชิญ) | ช่อง 8 |
| 2562 | มณีนาคา | รัมภานาคี | ช่อง 8 |
| 2563 | เรือนสายสวาท | คุณหญิง (รับเชิญ) | ช่อง 8 |
| 2563 | ปอบผีเจ้า | เดือน (รับเชิญ) | ช่อง 8 |
| 2563 | ขุมทรัพย์ลำโขง | สุวรีย์ (รับเชิญ) | ช่อง 8 |
| 2565 | บ่วงใบบุญ | นงเยาว์ | ช่อง 8 |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2562 | คลับฟรายเดย์เดอะซีรีส์ 11 รักไม่ได้ออกอากาศ  | ตอน รักนอกกฎ |  |  |
ผลงาน > ซิทคอม

| ปี | เรื่อง | บทบาท | หมายเหตุ |
| --- | --- | --- | --- |
| 2558 | ระเบิดเถิดเทิงสิงโตทอง | ลูกพรุน | ตอน คู่จิ้น |
| 2562 | เป็นต่อ 2019 | เมย์ | ตอน รักเก่าที่บ้านเกิด |
ผลงาน > ละครซีรีส์

หลอน เดอะซีรีส์ (2559)
ผลงาน > ผลงานเพลง

ร้องเพลง "สอนใจไม่จำ" เพลงประกอบละคร ไข่ลูกเขย ทางสถานีโทรทัศน์สีกองทัพบกช่อง 7
ผลงาน > ภาพยนตร์

2547 - บิวตี้ฟูล บ๊อกเซอร์ (รับเชิญ)
2553 - ผู้ชายลัลล้า
ผลงาน > มิวสิกวิดีโอ

เพลง เจ็บก็ได้ได้ถ้าอ้ายอยากจบ ศิลปิน ต่าย อรทัย
ปตท.สำรวจและผลิตปิโตรเลียม

| --- | --- |

ชื่อท้องถิ่น: PTT Exploration and Production Public Company Limited
ประเภท: บริษัทมหาชน
การซื้อขาย: SET:PTTEP
อุตสาหกรรม: ปิโตรเลียม
ก่อตั้ง: 20 มิถุนายน พ.ศ. 2528; 39 ปีก่อน (2528-06-20)
สำนักงานใหญ่: 555/1 ศูนย์เอนเนอร์ยี่คอมเพล็กซ์ อาคาร A ชั้น 19-36 ถนนวิภาวดีรังสิต แขวงจตุจักร เขตจตุจักร กรุงเทพมหานคร 10900
พื้นที่ให้บริการ: ทั่วโลก
บุคลากรหลัก: ไกรฤทธิ์ อุชุกานนท์ชัย (ประธานกรรมการ) มนตรี ลาวัลย์ชัยกุล (ประธานเจ้าหน้าที่บริหาร)
รายได้:  5.240 พันล้านดอลลาร์สหรัฐ (2561)
รายได้สุทธิ:  1120 พันล้านดอลลาร์สหรัฐ (2561) 594 ล้านดอลลาร์สหรัฐ (2560)
สินทรัพย์: 19.22 พันล้านดอลลาร์สหรัฐ (2560)
พนักงาน: 3,864 (2561)
บริษัทแม่: กลุ่ม ปตท.
เว็บไซต์: เว็บไซต์ทางการ
ศูนย์เอนเนอร์ยี่คอมเพล็กซ์ สำนักงานใหญ่ปัจจุบันของกระทรวงพลังงานและ ปตท.สผ. เป็นอาคารที่ได้รับรางวัลลีด ระดับแพลตตินัม
บริษัท ปตท.สำรวจและผลิตปิโตรเลียม จำกัด (มหาชน) (อังกฤษ: PTT Exploration and Production Public Company Limited; PTTEP) หรือ ปตท.สผ. ก่อตั้งขึ้นเมื่อวันที่ 20 มิถุนายน พ.ศ. 2528 โดยคณะรัฐมนตรีได้มอบหมายให้การปิโตรเลียมแห่งประเทศไทย จัดตั้ง บริษัท ปตท.สำรวจและผลิตปิโตรเลียม จำกัด ขึ้นเพื่อดำเนินธุรกิจหลัก คือ สำรวจ พัฒนา และผลิตปิโตรเลียมให้เกิดประโยชน์สูงสุดต่อประเทศ เสริมสร้างความมั่นคงทางพลังงานให้แก่ประเทศ รวมทั้งลดการพึ่งพาการนำเข้าปิโตรเลียมจากต่างประเทศ
ปัจจุบัน ปตท.สผ. มีโครงการสำรวจและผลิตปิโตรเลียม 50 โครงการ ใน 12 ประเทศ โดยอยู่ในระยะการสำรวจ 17 โครงการ ระยะการพัฒนา 3 โครงการ และระยะการผลิต 30 โครงการ (ข้อมูล ณ วันที่ 30 มิถุนายน 2567)
ผู้ถือหุ้นรายใหญ่

ข้อมูล ณ วันที่ 14 สิงหาคม 2567
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท ปตท. จำกัด (มหาชน) | 2,532,340,489 | 63.79% |
| 2 | บริษัท ไทยเอ็นวีดีอาร์ จำกัด | 322,001,351 | 8.11% |
| 3 | STATE STREET EUROPE LIMITED | 110,530,468 | 2.78% |
| 4 | SOUTH EAST ASIA UK (TYPE C) NOMINEES LIMITED | 65,864,142 | 1.66% |
| 5 | บริษัท สยาม แมนเนจเม้นท์ โฮลดิ้ง จำกัด | 59,520,000 | 1.50% |
| 6 | CITIBANK NOMINEES SINGAPORE PTE LTD-A/C GIC C | 41,838,053 | 1.05% |
| 7 | สำนักงานประกันสังคม | 34,809,577 | 0.88% |
| 8 | BNY MELLON NOMINEES LIMITED | 32,077,605 | 0.81% |
| 9 | STATE STREET BANK AND TRUST COMPANY | 14,059,276 | 0.35% |
| 10 | BNP PARIBAS NEW YORK BRANCH | 12,714,000 | 0.32% |
การลงทุนและการบริหาร

ใน พ.ศ. 2530 ปตท.สผ. เข้าจดทะเบียนเป็นบริษัทมหาชน ในปัจจุบัน มีทุนจดทะเบียน 3,970 ล้านบาท โดยมีผู้ถือหุ้นหลัก คือ บริษัท ปตท. จำกัด (มหาชน)
โครงการสำรวจและผลิตปิโตรเลียม

ในประเทศไทย
โครงการบงกช (ผู้ดำเนินการ)
โครงการ S1 (ผู้ดำเนินการ)
โครงการ PTTEP 1 (ผู้ดำเนินการ)
โครงการ B6/27 (ผู้ดำเนินการ)
โครงการอาทิตย์ (ผู้ดำเนินการ)
โครงการ L22/43 (ผู้ดำเนินการ)
โครงการ L53/43 & L54/43 (ผู้ดำเนินการ)
โครงการ E5 (ร่วมทุน)
โครงการ Contract 3 (ร่วมทุน)
โครงการ Contract 4 (ร่วมทุน)
โครงการ G4/43 (ร่วมทุน)
โครงการสินภูฮ่อม (ผู้ดำเนินการ)
โครงการ B8/32 & 9A (ร่วมทุน)
โครงการ G4/48 (ร่วมทุน)
พื้นที่พัฒนาร่วมระหว่างประเทศ
โครงการ G9/43 (ผู้ดำเนินการ)
โครงการพัฒนาร่วมไทย-มาเลเซีย (ร่วมดำเนินการ)
ประเทศสาธารณรัฐแห่งสหภาพเมียนมา
โครงการเมียนมา M3 (ผู้ดำเนินการ)
โครงการเมียนมา M11 (ผู้ดำเนินการ)
โครงการซอติก้า (ผู้ดำเนินการ)
โครงการยาดานา (ร่วมทุน)
โครงการเยตากุน (ร่วมทุน)
โครงการเมียนมา MD-7 (ผู้ดำเนินการ)
โครงการเมียนมา MOGE3 (ผู้ดำเนินการ)
ประเทศเวียดนาม
โครงการเวียดนาม 9-2 (ร่วมดำเนินการ)
โครงการเวียดนาม 16-1 (ร่วมดำเนินการ)
โครงการเวียดนาม B&48/95 (ร่วมทุน)
โครงการเวียดนาม 52/97 (ร่วมทุน)
ประเทศอินโดนีเซีย
โครงการนาทูน่า ซี เอ  (ร่วมทุน)
ประเทศมาเลเซีย
โครงการซาราวัคเอสเค 410 บี (ผู้ดำเนินการ)
ประเทศแอลจีเรีย
โครงการแอลจีเรีย ฮาสสิ เบอร์ ราเคซ (ผู้ดำเนินการ)
โครงการอัลจีเรีย 433a & 416b   (ร่วมทุน)
ประเทศออสเตรเลีย
โครงการพีทีทีอีพี ออสตราเลเซีย (ผู้ดำเนินการ)
ประเทศแคนาดา
โครงการมาเรียนา ออยล์ แซนด์ (ผู้ดำเนินการ)
ประเทศโมซัมบิก
โครงการโมซัมบิก โวรูมา ออฟชอร์ แอเรีย วัน (ร่วมทุน)
ประเทศบราซิล
โครงการบารารินเนียส์ เอพี 1 (ร่วมทุน)
โครงการบราซิล บีเอ็ม อีเอส 23 (ร่วมทุน)
ปริมาณสำรองปิโตรเลียม

ปริมาณสำรองพิสูจน์แล้วรวมทุกโครงการของ ปตท.สผ. และบริษัทย่อย ณ วันที่ 31 ธันวาคม 2560 คิดเป็นปริมาณ 631 ล้านบาร์เรลทียบเท่าน้ำมันดิบ
ดูเพิ่ม

การรั่วไหลของน้ำมันที่มอนทารา
แหล่งข้อมูลอื่น

เว็บไซต์ ปตท.สผ.
เชฟกระทะเหล็ก ประเทศไทย

| เชฟกระทะเหล็ก ประเทศไทย |
| --- | --- |

อังกฤษ: Iron Chef Thailand
 
ประเภท: เกมโชว์แข่งขันการทำอาหาร
สร้างโดย: กิติกร เพ็ญโรจน์ บริษัท เฮลิโคเนีย เอช กรุ๊ป จำกัด
เค้าโครงจาก: ยุทธการกระทะเหล็ก โดย ฟูจิ ครีเอทีฟ คอร์ปอเรชั่น
พิธีกร: ประธานสถาบัน   สันติ เศวตวิมล (25 มกราคม พ.ศ. 2555 - 21 มีนาคม พ.ศ. 2563)   หม่อมหลวงภาสันต์ สวัสดิวัตน์ (18 มิถุนายน พ.ศ. 2565 - ปัจจุบัน)   รองประธานสถาบัน   สมศักดิ์ รารองคํา (18 มิถุนายน พ.ศ. 2565 - ปัจจุบัน)  พิธีกร   ชาคริต แย้มนาม (25 มกราคม พ.ศ. 2555 - 4 พฤศจิกายน พ.ศ. 2560)   นภัสรัญชน์ มิตรธีรโรจน์ (11 พฤศจิกายน พ.ศ. 2560 - ปัจจุบัน)   ศกุนตลา เทียนไพโรจน์ (11 พฤศจิกายน พ.ศ 2560 - 20 ตุลาคม พ.ศ. 2561)   ไดอาน่า จงจินตนาการ   (2 มิถุนายน พ.ศ. 2561 และ 27 ตุลาคม พ.ศ. 2561 - ปัจจุบัน)   พิธีกรภาคสนาม   ณัฐพงษ์ สมรรคเสวี   ชัชชัย จำเนียรกุล   ไดอาน่า จงจินตนาการ
แสดงนำ: เชฟกระทะเหล็ก   พงศ์ธวัช เฉลิมกิตติชัย (เชฟเอียน)  บุญธรรม ภาคโพธิ์ (เชฟบุญธรรม)  ธนรักษ์ ชูโต (เชฟป้อม)   ธนัญญา วิลคินซัน (เชฟไก่)   ณัฐวุฒิ ธรรมพันธุ์ (เชฟอ๊อฟ) พฤกษ์ สัมพันธวรบุตร (เชฟพฤกษ์)  ธีรภัทร ตียาสุนทรานนท์ (เชฟอาร์) มาร์ติน บลูโนส (เชฟมาร์ติน)
บรรยายโดย: ณัฐพงษ์ สมรรคเสวี
ประเทศแหล่งกำเนิด:  ไทย
ภาษาต้นฉบับ: ไทย
จำนวนฤดูกาล: 9
จำนวนตอน: 231 (รายชื่อตอน)
การผลิต
ผู้อำนวยการผลิต: กิติกร เพ็ญโรจน์
ผู้อำนวยการสร้าง: จุฑาณี แซ่ฮึง
สถานที่ถ่ายทำ: มงคลสตูดิโอ
ผู้กำกับภาพ: คงเดช เล่งศิริวัฒนกุล ภิญโญ อยู่ป้อม
ผู้ลำดับภาพ: ปาริตร ธนรัช
กล้อง: กล้องหลายตัว
ความยาวตอน: 1 ชั่วโมง 50 นาที
บริษัทผู้ผลิต: บริษัท เฮลิโคเนีย เอช กรุ๊ป จำกัด
ออกอากาศ
เครือข่าย: ช่อง 7HD
ออกอากาศ: 25 มกราคม 2555 (2555-01-25) – ปัจจุบัน
การแสดงที่เกี่ยวข้อง
เชฟกระทะเหล็ก ศึกวันล้างตา   เชฟกระทะเหล็ก ประเทศไทย โรงเรียนกระทะเหล็ก   เชฟกระทะเด็ก เชฟกระทะเหล็ก ประเทศไทย   สุดยอดเซเลบริตี้เชฟ เชฟกระทะเหล็ก ประเทศไทย   ศึกค้นหาเชฟกระทะเหล็ก
เชฟกระทะเหล็ก ประเทศไทย (อังกฤษ: Iron Chef Thailand) เป็นรายการเกมโชว์แข่งขันการทำอาหาร โดย บริษัท เฮลิโคเนีย เอช กรุ๊ป จำกัด ซื้อลิขสิทธิ์รายการ ยุทธการกระทะเหล็ก (อังกฤษ: Iron Chef ญี่ปุ่น: 料理の鉄人) จากบริษัท ฟูจิ ครีเอทีฟ คอร์ปอเรชั่น จำกัด ของประเทศญี่ปุ่น มาผลิตในรูปแบบของประเทศไทย เริ่มอากาศครั้งแรกเมื่อวันพุธที่ 25 มกราคม พ.ศ. 2555 ทางสถานีโทรทัศน์สีกองทัพบกช่อง 7 ต่อมามีการต่อยอดรายการมาเป็นรายการเรียลลิตีเต็มรูปแบบ โดยการนำเชฟมืออาชีพมาแข่งขันกันเพื่อค้นหาเชฟกระทะเหล็กคนใหม่ โดยใช้ชื่อว่า ศึกค้นหาเชฟกระทะเหล็ก (อังกฤษ: The Next Iron Chef)
ในปี พ.ศ. 2565 ได้มีการปรับรูปแบบการแข่งขันเป็นรูปแบบ One-On-One Battle โดยในการแข่งขันรอบปกติจะมีการตัดเชฟผู้ช่วยออกทุก ๆ 20 นาที จำนวน 2 ครั้ง และในรอบ One-On-One Battle จะเหลือเพียงเชฟผู้ท้าชิงและเชฟกระทะเหล็กที่ต้องทำอาหารแข่งขันกันแบบตัวต่อตัวตามชื่อการแข่งขัน
พิธีกร

รายการเชฟกระทะเหล็ก ประเทศไทย ได้มีการปรับเปลี่ยนพิธีกรดังนี้
ปัจจุบัน:
นภัสรัญชน์ มิตรธีรโรจน์ (11 พฤศจิกายน พ.ศ. 2560 - ปัจจุบัน)
ไดอาน่า จงจินตนาการ (19 พฤษภาคม - 2 มิถุนายน และ 27 ตุลาคม พ.ศ. 2561 - ปัจจุบัน)
อดีต:
ชาคริต แย้มนาม (25 มกราคม พ.ศ. 2555 - 4 พฤศจิกายน พ.ศ. 2560)
ศกุนตลา เทียนไพโรจน์ (11 พฤศจิกายน พ.ศ 2560 - 20 ตุลาคม พ.ศ. 2561)
ระยะเวลาในการออกอากาศ

| สถานีโทรทัศน์ที่ออกอากาศ | วัน | เวลา | ช่วงระหว่าง |
| --- | --- | --- | --- |
| สถานีโทรทัศน์สีกองทัพบกช่อง 7 | พุธ | 23:00 - 01:00 น. | 25 มกราคม พ.ศ. 2555 - 28 พฤษภาคม พ.ศ. 2557 |
| สถานีโทรทัศน์สีกองทัพบกช่อง 7 | พุธ | 23:15 - 01:15 น. | 4 มิถุนายน พ.ศ. 2557 - 25 มีนาคม พ.ศ. 2558 |
| สถานีโทรทัศน์สีกองทัพบกช่อง 7 | เสาร์ | 12:00 - 13:00 น. | 4 เมษายน พ.ศ. 2558 - 6 มิถุนายน พ.ศ. 2558 |
| สถานีโทรทัศน์สีกองทัพบกช่อง 7 | เสาร์ | 11:45 - 12:45 น. | 13 มิถุนายน พ.ศ. 2558 - 24 มิถุนายน พ.ศ. 2560 |
| สถานีโทรทัศน์สีกองทัพบกช่อง 7 | เสาร์ | 11:45 - 13:00 น. | 1 กรกฎาคม พ.ศ. 2560 - 24 กุมภาพันธ์ พ.ศ. 2561 |
| สถานีโทรทัศน์สีกองทัพบกช่อง 7 | เสาร์ | 12:00 - 13:15 น. | 3 มีนาคม พ.ศ. 2561 - 16 มิถุนายน พ.ศ. 2561 |
| สถานีโทรทัศน์ช่อง 7 เอชดี | เสาร์ | 12:00 - 13:15 น. | 23 มิถุนายน พ.ศ. 2561 -  14 พฤษภาคม พ.ศ. 2565 |
| สถานีโทรทัศน์ช่อง 7 เอชดี | เสาร์ | 18.00 - 19.50 น. | 18 มิถุนายน พ.ศ. 2565 - ปัจจุบัน |
| สถานีโทรทัศน์ช่อง 7 เอชดี | เสาร์ | 20.30 - 22.20 น. | ในบางโอกาสช่วงงดละครหลัง​ข่าว​ |

ในช่วงปี พ.ศ. 2564 เนื่องจากสถานการณ์การระบาดทั่วของโควิด-19 ในประเทศไทย ทางรายการจึงมีการยุติการออกอากาศชั่วคราว โดยออกอากาศเทปสุดท้ายเมื่อวันที่ 24 เมษายน พ.ศ. 2564 และตั้งแต่วันที่ 1 พฤษภาคม พ.ศ. 2564 ทางรายการได้นำตอนที่ออกอากาศในปี พ.ศ. 2564 นำมารีรันใหม่ในเวลาเดียวกัน (อาจมีของปี พ.ศ. 2563 มาออกอากาศบ้าง) และเริ่มออกอากาศตอนใหม่ตามปกติตั้งแต่วันที่ 6 พฤศจิกายน พ.ศ. 2564
รูปแบบของรายการ > อดีต > รูปแบบที่ 1

ใช้ในวันที่ 25 มกราคม – 8 กุมภาพันธ์ พ.ศ. 2555
รูปแบบของรายการ > อดีต > รูปแบบที่ 1 > ช่วงประลองยุทธ์

3 ผู้เข้าแข่งขันที่ได้รับการคัดเลือกจากประธานสรรหาทั้ง 3 ท่าน จะต้องทำการประลองยุทธ์กับทีม เชฟกระทะแหลก (ดารารับเชิญ 6 ท่าน) ซึ่งภายหลังได้เปลี่ยนมาเป็นแสดงภาพผู้เข้าแข่งขันทั้ง 3 ท่าน เวลาแข่งขัน โดยตัดภาพทีม เชฟกระทะแหลก ออกไป เนื่องจากมีผู้ชมจำนวนมากไม่พอใจเกี่ยวกับท่าทางในการทำอาหารด้าน เชฟกระทะแหลก ผู้เข้าแข่งขันจะได้รับวัตถุดิบหลักในการทำอาหารคนละ 1 อย่างตามจำนวนที่จำกัดไว้ โดยทำการจับฉลากล่วงหน้า ซึ่งผู้เข้าแข่งขัน ก็ไม่สามารถทราบว่า ได้วัตถุดิบคืออะไร และจะทำอย่างไร ให้วัตถุดิบปริศนาถูกแปลงสภาพมาเป็นอาหารชั้นเลิศตามเวลาที่กำหนดให้ (เวลาที่กำหนดในการแข่งขัน คือ 15 นาที)
รูปแบบของรายการ > อดีต > รูปแบบที่ 1 > ช่วงนักชิมปริศนา

3 ผู้เข้าแข่งขัน จะได้รับโจทย์การทำอาหาร ให้กลุ่มผู้ชิมที่แตกต่างกันออกไปในแต่ละสัปดาห์ ยกตัวอย่างเช่น “ทำอาหารแคลลอร์รี่ต่ำ” ให้สาวงาม 20 คน หรือ นักมวย 30 คน เป็นต้น ผู้แข่งขันเพียง 1 คน จะได้รับการคัดเลือกเข้าไปเป็น ผู้ท้าชิง กับ เชฟกระทะเหล็กประเทศไทย (เวลาที่กำหนดในการแข่งขัน คือ 20 นาที)
รูปแบบของรายการ > อดีต > รูปแบบที่ 1 > ช่วงเชฟกระทะเหล็ก

เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารไทย, เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตก และ เชฟกระทะเหล็ก อาหารจีน) โดยทั้งสองฝ่ายจะมีวัตถุดิบหลักและเวลาเป็นตัวกำหนดสำหรับการแข่งขัน (เวลาที่กำหนดในการแข่งขัน คือ 60 นาที) มีการนำเสนอ, การแสดงความคิดเห็น และการตัดสิน หลังผู้ท้าชิงและเชฟกระทะเหล็ก ทำอาหารเสร็จเรียบร้อย จะต้องนำเสนออาหารของตัวเองต่อกรรมการก่อนชิม จากนั้นคณะกรรมการจะทำการแสดงความคิดเห็น พร้อมตัดสินว่า...อาหารจานใดระหว่าง เชฟผู้ท้าชิง หรือ เชฟกระทะเหล็ก จะมีรสชาติชนะใจกรรมการ ในกรณีที่ผลการแข่งขันเสมอกัน จะมีการแข่งขันแบบต่อเวลาพิเศษอีก 30 นาที โดยเชฟทั้งสองฝ่ายจะต้องทำอาหารเพิ่มขึ้นอีก 1 เมนู โดยใช้วัตถุดิบพิเศษที่รายการกำหนดไว้ให้
รูปแบบของรายการ > อดีต > รูปแบบที่ 2 > ช่วงสรรหาผู้ท้าชิงและเมนูพิเศษเฉพาะตัว

ประธานสรรหาทั้ง 3 คน จะทำการคัดสรรเชฟที่มีฝีมือจากทั่วสารทิศ มาเป็น เชฟผู้ท้าชิง พร้อมกับดารารับเชิญ 3 ท่าน หรืออาจจะมากกว่านั้น ซึ่งเชฟผู้ท้าชิงจะมาทำอาหารเมนูพิเศษตามความถนัดของตนเอง จากแบบทดสอบพิเศษ ซึ่งจะเปลี่ยนไปในแต่ละสัปดาห์ เวลาที่กำหนดในการทำอาหาร คือ 30 นาที โดยจะมีรูปแบบแบบทดสอบพิเศษต่างๆ กันไป ดังนี้
แบบเมนูประจำตัว (Signature Dish) เชฟผู้ท้าชิง จะทำอาหารด้วยวัตถุดิบที่เชฟจัดเตรียมมาสำหรับการนำเสนอเมนูของตัวเองโดยเฉพาะ
แบบอาหารตามสั่ง (Made To Order) เชฟผู้ท้าชิง จะทำอาหารจากโจทย์วัตถุดิบหลักและโจทย์รูปแบบการทำอาหาร ในไตล์ต่างๆ อาทิเช่น ไทย, จีน, ยุโรป และอื่นๆ ที่ทางรายการกำหนดมาให้ ซึ่งเปรียบเสมือนการรับรายการจากลูกค้าในรูปแบบอาหารตามสั่ง ให้ประธานสรรหาและดารารับเชิญ 3 ท่านชิมกัน
แบบ 3 วัตถุดิบปริศนา (Secret Ingredient) เชฟผู้ท้าชิง จะทำอาหารจากโจทย์วัตถุดิบปริศนา ที่ทางรายการกำหนดให้จำนวน 3 อย่าง โดยจะต้องชูรสชาติ ของวัตถุดิบลับทั้ง 3 อย่างให้ได้มากที่สุด ในบางครั้งทางรายการจะบอกวัตถุดิบปริศนามาก่อน 1 อย่าง โดยวัตถุดิบปริศนา 2 อย่างที่เหลือ จะถูกเลือกผ่านมาจาก นักช็อปปริศนา ให้ประธานสรรหาและดารารับเชิญ 3 ท่านชิมกัน
แบบบอกคำปริศนา (Story Telling) เชฟผู้ท้าชิง จะทำอาหารจากโจทย์ปริศนา 1 ประโยคจากบุคคลพิเศษ เพื่อสื่อถึงปริศนานั้น ซึ่งเปรียบเสมือนการเล่าเรื่องราวศิลปะต่างๆ ผ่านจานอาหารนั้นๆ ให้ประธานสรรหาและดารารับเชิญ 3 ท่านชิมกัน
แบบเครื่องมือปริศนา (Secret Equipment) เชฟผู้ท้าชิง จะทำอาหารจากโจทย์อุปกรณ์ปริศนา ที่ทางรายการกำหนดให้จำนวน 1 ชิ้น โดยเชฟผู้ท้าชิงต้องใช้อุปกรณ์ปริศนานั้น เป็นอุปกรณ์หลักในการทำอาหาร ให้ประธานสรรหาและดารารับเชิญ 3 ท่านชิมกัน
แบบนักชิมปริศนา (Mystery Judges) เชฟผู้ท้าชิง จะต้องทำอาหารจานพิเศษ สำหรับกลุ่มนักชิมปริศนา โดยตอบโจทย์ความต้องการของนักชิมปริศนา ให้เสร็จทันเวลาที่กำหนดและครบตามจำนวนนักชิม